Akira Kamiya. Akira Kamiya (yaponcha: 神谷 明; 1946-yil 18-sentyabr) — yaponiyalik ovoz aktyori. Akira Kamiya yapon mangasi va anime teleseriallarida, jumladan, „Fist of the North Star“ filmidagi Kenshiro, „City Hunter“ filmidagi Ryo Saeba va „Urusei Yatsura“dagi Shutaro Mendo kabi mashhur rollarga ovoz bergan. Akira Kamiya mexa janriga oid „Getter Robo“ animesida Ryoma Nagare, „Brave Raideen“ filmida Akira Xibiki, „Gaiking“da Sanshirō Tsuwabuki, „The Super Dimension Fortress Macross“da Roy Focker va "Beast King GoLion" animesida Sincline ovozini ijro etgan. Biografiyasi. Yoshligi. Kamiya Yokohama shahrida tugʻilgan. Tokio Metropolitan Shiba tijorat oʻrta maktabini tamomlagan va Theatre Echo, Aoni Production, Production Baobab, Tokio Actor's Consumer's Cooperative Society va Ups kompaniyalari bilan bogʻlanganidan soʻng frilanser boʻlib faoliyat yurita boshlagan. Keyin Kamiya Saeba Shoji isteʼdodlar agentligiga asos solgan. Akiraning otasi mebel ishlab chiqaruvchi fabrikani boshqargan, biroq fabrika birdan faoliyatini toʻxtatgan va Akiraning ota-onasi ajrashib ketgan. Shundan so‘ng Akira Kamiyani onasi katta qildi. Onasining yillar davomida ish izlab yurishi natijasida Akira Kamiya Yokogamadagi Aoki boshlangʻich maktabidan tortib Tsurumi shahridagi Xigashiday boshlangʻich maktabi va Tokioning Ota-ku shahridagi Aioi boshlangʻich maktabida oʻqidi. Ovoz aktyori sifatida faoliyati. Kamiya 1970-yilda „Theatre Echo“ teatridagi tahsili davomida „Mahō no Mako-chann“ animesida Senkichi rolida ovozli aktyor sifatida debyut qilgan. Kamiya 1980-yillarda „Weekly Shōnen Jump“ -manga antologiyasidagi bir nechta animatsion manga seriyalarida paydo boʻlgan. Kamiya „Jump anime“ dagi ovozli aktyorlardan biri sifatida tanilgan. Ushbu „Shōnen Jump“ animelarining koʻpchiligi uzoq davom etgan seriyalarga aylanganligi sababli, bu vaqt ichida paydo boʻlgan asarlar koʻpincha Akira Kamiyaning eng yaxshi ishlari sifatida taqdim etiladi. Akira Animageʼning Gran-pri sovrini sohibi boʻlgan.